Komission asetus (EY) N:o 1202/95, annettu 29 päivänä toukokuuta 1995, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteiden I ja III muuttamisesta



Virallinen lehti nro L 119 , 30/05/1995 s. 0011 - 0012



KOMISSION ASETUS (EY) N:o 1202/95, annettu 29 päivänä toukokuuta 1995, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteiden I ja III muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91 (1), sellaisena kuin se on viimeksi muutettuna komission asetuksella (EY) N:o 1201/95 (2), ja erityisesti sen 13 artiklan, sekä katsoo, että tapauksissa, joissa viranomaiset vaativat pakollisiksi sellaisten kasvinsuojeluaineiden käytön, joita ei ole mainittu liitteessä II olevassa B osassa, siksi että jokin tauti tai loiset ovat vakavassa vaarassa saastuttaa jonkin määrätyn alueen tuotantoalueet, näiltä viljelmiltä saatuja tuotteita ei saa enää nimittää luonnonmukaisiksi, ottaen kuitenkin huomioon luonnonmukaisen tuotannon muiden tuotantosääntöjen noudattamisen joissakin olosuhteissa on kuitenkin tarpeen lyhentää siirtymäaikaa, jonka päättyessä näitä tuotteita kaupan pidettäessä sallitaan käytettävän merkintää luonnonmukaisuudesta, saman lajikkeen kasveja ei saa tuottaa saman viljelijän hallinnoimissa yksiköissä toisaalta luonnonmukaisesti ja toisaalta perinteisellä tuotantomenetelmällä, tästä periaatteesta on poikettava silloin, kun monivuotisten kasvien viljelyyn käytetyllä maa-alueella siirrytään asteittain perinteisestä tuotantomenetelmästä luonnonmukaiseen tuotantomenetelmään, tästä periaatteesta voidaan myös poiketa tietyillä alueilla, joita käytetään maanviljelystutkimukseen luonnonmukaisen viljelyn kehittämiseksi ja joista on sovittu jäsenvaltioiden toimivaltaisten viranomaisten kanssa, siementen, kasvinviljelyaineiston ja kasviaineiston luonnonmukainen tuotanto täydentää erikoistuneiden toimijoiden harjoittamaa saman aineiston perinteistä tuotantoa, ja tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa tarkoitetun komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2092/91 liitteessä I oleva 1 kohta ja liitteessä III oleva A osa tämän asetuksen liitteen mukaisesti. 2 artikla Tämä asetus tulee voimaan viidentenätoista päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä toukokuuta 1995. Komission puolesta Franz FISCHLER Komission jäsen (1) EYVL N:o L 198, 22.7.1991, s. 1 (2) Ks. tämän virallisen lehden sivu 9 LIITE Asetus (ETY) N:o 2092/91 muutetaan seuraavasti: 1) Lisätään liitteessä I olevan "Kasvit ja kasvituotteet" jakson 1 kohdan jälkeen alakohta seuraavasti: "Jäsenvaltio voi määrätä siirtymäajan mahdollisimman lyhyeksi silloin kun palstoja on käsitelty jäsenvaltion toimivaltaisen viranomaisen alueellaan tai sen tietyissä osissa pakolliseksi saattamalla tuotteella, jota ei mainita liitteessä II olevassa B osassa, sellaisten toimien vuoksi, joiden tarkoituksena on taudin tai loisten torjunta määrätyssä viljelmässä. Siirtymäajan lyhentäminen edellyttää kaikkien seuraavien seikkojen noudattamista: - palstoja oli jo muutettu tai oltiin juuri muuttamassa luonnonmukaiseen viljelyyn tarkoitetuiksi; - kyseisen kasvinsuojeluaineen hajoaminen jättää varmistetusti merkityksettömän vähän jäämiä maahan tai, jos kyseessä on monivuotinen viljelmä; - kyseisen jäsenvaltion on ilmoitettava muille jäsenvaltioille pakollista käsittelyä koskevasta päätöksestään sekä siirtymäaikaa koskevasta suunnitellun lyhentämisen merkityksestä; - käsittelyn jälkeen korjattua kasvia ei saa myydä luonnonmukaisena." 2) Korvataan liitteessä III olevan A osan 9 kohta seuraavasti: "9. Kun toimijalla on useita tuotantoyksikköjä samalla alueella, alueen niihin yksiköihin, jotka tuottavat muita kuin 1 artiklassa tarkoitettuja kasveja tai kasvituotteita, sekä raaka-aineiden (esimerkiksi lannoitteet, kasvinsuojeluaineet, siemenet) varastointipaikkoihin on myös sovellettava tarkastusjärjestelmää 2 kohdan ensimmäisen alakohdan ja 3 ja 4 kohdan osalta. Kasveja, jotka ovat samaa lajiketta kuin ne, jotka on tuotettu 1 kohdassa tarkoitetussa yksikössä, ei saa tuottaa näissä yksiköissä. Tuottajat voivat kuitenkin poiketa edellisen alakohdan viimeisessä virkkeessä tarkoitetusta säännöstä: a) monivuotisten kasvien tuotannon osalta (puiden, viiniköynnöksen ja humalan viljely), jos seuraavat edellytykset täyttyvät: 1. kyseinen tuotanto kuuluu siirtymäsuunnitelmaan, johon tuottaja on muodollisesti sitoutunut ja jossa kyseisten maiden viimeisen osuuden muuttaminen luonnonmukaiseen tuotantoon aloitetaan mahdollisimman lyhyen ajan kuluessa, joka ei missään tapauksessa saa ylittää viittä vuotta; 2. kaikkia kyseisestä yksiköstä saatuja tuotteita pidetään pysyvästi erillään asianmukaisilla toimenpiteillä; 3. tarkastusviranomaiselle tai -laitokselle on ilmoitettu jokaisen kyseisen tuotteen korjuusta vähintään 48 tuntia ennakolta; 4. tuottaja antaa viipymättä korjuun jälkeen tarkastusviranomaiselle tai -laitokselle tiedoksi kyseisissä yksiköissä korjatut täsmälliset määrät ja samanaikaisesti kaikki ominaisuudet, joiden avulla tuotanto voidaan tunnistaa (esimerkiksi laatu, väri, keskipaino jne.); tuottaja varmistaa että erillään pitämisen varmistamiseksi tarkoitetut toimenpiteet on toteutettu; 5. tarkastusviranomainen tai -laitos on hyväksynyt siirtymäsuunnitelman ja 1 ja 2 kohdassa mainitut toimenpiteet; tämä hyväksyminen on varmistettava vuosittain siirtymäsuunnitelman käynnistymisen jälkeen; b) jäsenvaltioiden toimivaltaisten viranomaisten sopimien maanviljelystutkimukseen tarkoitettujen maiden osalta, jos a kohdassa mainitut edellytykset 2, 3, 4 ja edellytyksen 5 asiaankuuluva osa täyttyvät; c) siementen kasvinviljelyaineiston ja kasviaineiston osalta, jos a kohdassa mainitut edellytykset 2, 3, 4 ja edellytyksen 5 asiaankuuluva osa täyttyvät."